Die Eerste en die Derde Wêreld bestaan naas mekaar in Suid-Afrika, en die gaping is so wyd soos die Karoo se vlaktes, skryf MAX DU PREEZ.
Ek het al buitelandse besoekers hier ontvang wat absoluut verstom is hoe gevorderd dié Afrika-land is. Hulle bly in wêreldklas-hotelle en eet in toprestaurante in pragtige stede soos Kaapstad, Uber met gemak oral rond om die mooi natuurskoon te geniet en besoek die wynplase, wat nie ’n duim vir dié in Bordeaux of die Napavallei hoef terug te staan nie, of een van die vele wildreservate wat loshande die beste ter wêreld is.